Asentel niḍen d “Lmut n twacult”, i yeggten deg wungal-a, acku d tamentilt tagejdant n tisselbi n waṭas n yiwudam, seg-sen Cabḥa. Seg wakken yemma-s ur teqbil ara tadist-is, tewwet almi i as-tt-tenɣa, dɣa teccelqef-itt tisselbi seg lḥafer-is. Awadem niḍen d Tajeǧǧigt, tedfeɛ leɛqel-is, tekcem ɣer sbiṭar n yimeslab s yiḍarren-is mbeɛd lmut n tarwa-s. Ma yella d taneggarut, d Lalla feṭṭa mm-lberhan, tebbehba, acku ur tessaweḍ ara ad teqbel lmut n urgazis d warraw-is, tuɣal tettidir gar yiẓekwan-nsen.